Les obres d´urbanització del Polígon Sanxo Llop es reprendran a finals de 2021
15 desembre 2020

## Les obres d´urbanització del Polígon Sanxo Llop es reprendran a finals de 202115 desembre 2020Última actualització: 14 juliol 2025

![](../gestion/img/93ea2c0406bea461e91338b4aafd13c8e0a5e56aa00698a8b7c01082a554a31b.jpg)  
  

El **vicealcalde i regidor delegat d’Urbanisme, Josep Alandete,** ha anunciat l’aprovació, per unanimitat, en la darrera comissió de Territori de la proposta de liquidació de les obres d’urbanització del Polígon Sanxo Llop, actualment paralitzades i que es van iniciar l’any 2007.  “_Paral·lelament, hi hem realitzat moltes accions importants, com ara aconseguir la subestació elèctrica o, la mes important de totes, les auditories tècnica i jurídica per tal de comprovar el grau de compliment de l’antic agent urbanitzador i identificar el que s’ha degradat amb el temps. I és que_ _una de les prioritats del Govern del Serpis era recomençar aquestes obres, amb transparència i tots de la mà, perquè siga el polígon estratègic que desitgem”._

        El resultat final, sense considerar l’IVA, del total de càrregues d’urbanització previstes (28.785.668,89 €), reconeix el dret de cobrar a l’anterior agent urbanitzador 14.005.202,90 € (48,65%), que representa un import 854.727,89 € inferior als 14.859.930,79 € girats en quotes. A més, l’agent urbanitzador ha d’abonar els danys i perjudicis (649.653,36 €) i retornar l’import d’indemnitzacions percebut i no liquidat (131.317,04 €). Amb tot, resulta un import de liquidació a tornar a l’Ajuntament d’1.635.689,30 €.

        D’aquesta manera i, una vegada finalitzat el procés de liquidació, que es troba en període d’al·legacions, l’Ajuntament es convertirà en l’agent urbanitzador, licitarà les obres i girarà el 50% de les quotes que queden pendents per a poder finalitzar la urbanització.    

[Twittear](https://twitter.com/share)